L 106/60 Den Europæiske Unions Tidende 28.4.2009 II (Retsakter vedtaget i henhold til traktaten om Den Europæiske Union) RETSAKTER VEDTAGET I HENHOLD TIL AFSNIT V I EU-TRAKTATEN RÅDETS AFGØRELSE af 27. april 2009 om gennemførelse af fælles holdning 2008/369/FUSP om restriktive foranstaltninger over for Den Demokratiske Republik Congo (2009/349/FUSP) RÅDET FOR DEN EUROPÆISKE UNION HAR — under henvisning til fælles holdning 2008/369/FUSP ()) af 14. maj 2008 om restriktive foranstaltninger over for Den Demokratiske Republik Congo, særlig artikel 6, sammenholdt med artikel 23, stk. 2, i traktaten om Den Europæiske Union, og ud fra følgende betragtninger: (1) — Efter De Forenede Nationers Sikkerhedsråds vedtagelse den 31. marts 2008 af resolution 1807 (2008) (i det følgende benævnt UNSCR 1807 (2008)) vedtog Rådet den 14. maj 2008 fælles holdning 2008/369/FUSP om restriktive foranstaltninger over for Den Demokratiske Republik Congo. (2) — Den 3. marts 2009 ændrede den sanktionskomité, der er nedsat i henhold til FN's Sikkerhedsråds resolution 1533 (2004) (UNSCR 1533 (2004)), listen over personer og enheder, der er omfattet af restriktive foranstaltninger. (3) — Listerne over personer og enheder, der er omfattet af restriktive foranstaltninger i bilaget til fælles holdning 2008/369/FUSP  bør erstattes i  overensstemmelse hermed. Listerne bør også ændres for at medtage yderli- (1) EUT L 127 af 15.5.2008, s. 84. gere oplysninger om visse personer og enheder og slette en person som fastsat af Sanktionskomitéen — TRUFFET FØLGENDE AFGØRELSE: Artikel 1 Listerne over personer og enheder i bilaget til fælles holdning 2008/369/FUSP erstattes af listerne i bilaget til denne afgørelse. Artikel 2 Denne afgørelse har virkning fra dagen for vedtagelsen. Artikel 3 Denne afgørelse offentliggøres i Den Europæiske Unions Tidende. Udfærdiget i Luxembourg, den 27. april 2009. På Rådets vegne A. VONDRA Formand